OpenLLM-France/wikimedia huggingface dataset:
# Font dels Rajums

La Font dels Rajums és una font del terme municipal de Tremp, del Pallars Jussà, a l'antic terme ribagorçà de Sapeira, en territori del poble d'Esplugafreda. Aquesta font apareix per error en el Nomenclàtor oficial de Catalunya com a Font dels Rejuncs.
Està situada a 850 m d'altitud, a les Ribes de Rajums, a l'esquerra del barranc de Rajums i al sud de les Gesseres. És a llevant d'Esplugafreda, en un contrafort nord-oriental de la muntanya de Sant Cosme.

## Enllaços externs

* Institut Cartogràfic de Catalunya
# Nóvaia Tavoljanka

Nóvaia Tavoljanka - Новая Таволжанка (rus) - és un poble de l'óblast de Bélgorod, a Rússia. El 2021 tenia 5.268 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Rang (estadística)

El rang és l'interval entre el valor màxim i el valor mínim; per això, comparteix unitats amb les dades. Permet fer-se una idea de la dispersió de les dades; com més gran és el rang, més dispersos estan les dades d'un conjunt.
Per exemple, per a una sèrie de dades de caràcter quantitatiu, com és l'alçada mesurada en centímetres, tindríem:
S'ordenen les dades de menor a major:
    $x_{(1)}=155,x_{(2)}=165,x_{(3)}=170,x_{(4)}=182,x_{(5)}=185$
D'aquesta manera, el rang seria la resta entre el valor màxim $x_{(5)}$ i el mínim $x_{(1)}$; o, cosa que és el mateix:
    $R=x_{(5)}-x_{(1)}$
En el nostre exemple, amb cinc valors, ens dona que R = 185-155 = 30.>

## Vegeu també

* Dispersió (estadística)

## Referències

* Sokal R.R. and Rohlf P.J. (1994) Biometry. 3rd ed. Freeman & Co., San Francisco
# Good Vibes Festival

El Good Vibes Festival (GVF) és un festival de música anual organitzat per Future Sound Asia que se celebra a Malàisia des de l'any 2013. Inicialment, es va celebrar durant un dia, però després es va celebrar durant dos dies des del 2016, i a l'edició del 2023, tres dies.

## Història

GVF es va organitzar per primera vegada com un concert multi-artista el 13 d'agost de 2013 al Circuit Internacional de Sepang, amb artistes com The Smashing Pumpkins i Modest Mouse. El 2014, GVF es va ampliar com a esdeveniment de dos dies i va comptar amb Ellie Goulding i la banda Empire of the Sun com a caps de cartell. El GVF no es va celebrar el 2015, i a partir del 2016 i les edicions posteriors, el GVF es va celebrar a Genting Highlands.
El GVF no se celebrà el 2020 i el 2021 a causa de la pandèmia de la COVID-19. GVF es tornà a organitzar el setembre de 2022, aquesta vegada a Sunway Lagoon sota el nom de Good Vibes Weekender, amb el raper coreà CL i Jackson Wang com a músics principals. L'edició de 2023 de GVF marca una dècada d'aniversari des de la primera edició. L'edició de 2023 també es va celebrar a la seu de les primeres edicions, el Circuit Internacional de Sepang, sent la primera edició amb un període d'esdeveniments (de prova) de tres dies, i amb la formació principal de músics, per dia de l'esdeveniment: The 1975, The Kid Laroi i The Strokes, juntament amb altres artistes. Finalment, l'edició de 2023 es va cancel·lar quan el vocalista de la banda anglesa The 1975 es va fer un petó amb un altre dels integrants del grup.

## Referències

* ↑ «Ellie Goulding, Empire Of The Sun to headline Good Vibes Festival» (en anglès). TODAY. [Consulta: 22 juliol 2023].
* ↑ Selvakumaran, Thashine. «Best weekend ever!» (en anglès). The Sun Daily. [Consulta: 22 juliol 2023].
* ↑ «Daniel Caesar, Ty Dolla $ign and more added to Good Vibes Festival 2023 lineup» (en anglès americà). Lifestyle Asia Kuala Lumpur, 23-05-2023. [Consulta: 22 juliol 2023].
* ↑ «Cancel·len un festival de música a Malàisia per un petó homosexual dalt de l'escenari». [Consulta: 23 juliol 2023].
# Husum (desambiguació)

«Husum» té aquests significats:
* Husum, ciutat a Slesvig-Holstein, capital del destricte de Nordfriesland
* Husum, municipi del municipi conjunt de Mittelweser a Baixa Saxònia
# Riu Kalix

El riu Kalix (en suec: Kalix älv o quotidianament: Kalixälven; en sami septentrional, Gáláseatnu; en meänkieli, Kaihnuunväylä (part baixa) i Kaalasväylä (part alta)) és un riu europeu que discorre pel nord de Suècia i desemboca en el golf de Bòtnia. Té una longitud aproximada de 461 km i drena una conca de 18.130 km² (similar a països com Eslovènia o Kuwait).

## Geografia

El riu Kalix és un dels quatre grans rius de Norrland, al nord de Suècia, que està afectat per la construcció de centrals d'energia hidroelèctrica. El riu corre des de la serralada Kebnekajse, al municipi de Kiruna, i va en direcció sud-est a través de la regió la Lapònia sueca, per la banda sud del comtat de Norrbotten, fins a desguassar al golf de Bòtnia, al sud-est de Kalix.
El riu Kalix és el tercer riu en longitud de la província de Norrbotten, després del riu Torne (522 km) i el riu Lule (amb 460,81 km, només lleugerament més llarg).
Els seus principals afluents són els rius Tvärån, Ängesån i Tärendö (208,9 km), que és una bifurcació que pren aigua del riu Torne.
El seu salt d'aigua més gran és el de Jokkfall, al municipi de Jokkmokk.
# Font dels Obacs

La Font dels Obacs és una font del terme municipal de Tremp, del Pallars Jussà, a l'antic terme de Fígols de Tremp, en territori de l'antic poble d'Eroles.
Està situada a 705 m d'altitud, al nord d'Eroles i a l'esquerra del barranc de les Pasteroles, en el fons de la vall, al sud-oest de les Masies de Perantoni.
# RapeLay

RapeLay (en japonès: レイプレイ) és un eroge de rol de simulació de violacions del 2006 cap a cap a una dona i les seues filles i obligar-les a avortar. Està desenvolupat per Illusion.

## Argument

El protagonsita és un violador que s'ha fugat de la presó que pretén violar com a venjança. Viola dones, una col·legiala i una xiqueta de 10 anys. Els assalts ocorren en diversos escenaris com parcs, cases i trens i poden utilitzar-se instruments.

## Controvèrsia

Malgrat que es tenia la intenció de vendre'l solament al Japó, el 2009 s'arribà a vendre a altres països a través d'Amazon.com. Als Estats Units la National Organization for Women-New York City va fer una crida als distribuïdors perquè no vengueren el videojoc.
Keith Vaz, el polític aleshores membre del Parlament del Regne Unit i del Partit Laborista, estava en contra de la venda i existència del joc i plantejà prohibir-lo al parlament del seu país. Davant l'escàndol, Amazon el retirà del mercat.
En maig del 2009 l'organització de drets humans internacional Equality Now organitzà una campanya com a protesta.
El Grup de Pressió Europeu de Dones criticà molt negativament el videojoc. A aquest el distribuïdor respongué dient que complien la llei del Japó.
La controvèrsia suposà que fins i tot els desenvolupadors, Illusion, llevaren qualsevol al·lusió al videojoc de la seua web.
El 2010 fou prohibit a l'Argentina perquè la llei considera que incita a la violació.

### Conseqüències legals al Japó

L'organització auto-reguladora de la indústria dels videojocs per a adults Organització Japonesa d'Ètica al Programmari d'Ordinadors anuncià el 2 de juny del 2009 l'enduriment de les normes d'auto-regulació suposant la prohibició de la producció i venda de videojocs de simulació de violació. Més tard prohibí la venda de videojocs per a adults japonesos a l'exterior.

## Referències

* ↑ Capilla Torres, Sara. Videojuegos y localización: análisis de la industria en Japón y en España (Treball fi de màster), 2014, p. 23.
* ↑ Lah, Kyung «'RapeLay' video game goes viral amid outrage». CNN, 01-03-2010 [Consulta: 21 juliol 2015].
* 1 2 Matthew, Moore «Rapelay virtual rape game banned by Amazon». Telegraph, 13-02-2009 [Consulta: 21 juliol 2015].
* 1 2 Díez Gutiérrez, 2014, p. 61.
* 1 2 Martinez, Michelle; Manolovitz, Tyler «Incest, sexual violence, and rape in video games». Videogame Cultures & the Future of Interactive Entertainment, 2009, pàg. 7.
* ↑ Fennelly, Gary «Exclusive: Amazon selling rape simulation game Rapelay». Belfast Telegraph, 2009 [Consulta: 21 gener 2017].
* 1 2 Hiroshi, Nakasatomi «‘Rapelay’ and the problem of legal reform in Japan: Government regulation of graphically animated pornography». electronic journal of contemporary japanese studies, 12, 3, 2012.
* ↑ «Prohíben videojuego "Rapelay" en Argentina por incitar a la violación». El Universal, 18-04-2010.

## Bibliografia

* Díez Gutiérrez, Enrique Javier «Video Games and Gender-based Violence». Procedia - Social and Behavioral Sciences, 132, 2014, pàg. 58–64. DOI: 10.1016/j.sbspro.2014.04.278.
# Nóvenkoie (Altai)

* Per a altres significats, vegeu «Nóvenke».
Nóvenkoie (en rus: Новенькое) és un poble del krai de l'Altai, a Rússia, que el 2016 tenia 412 habitants. Pertany al districte de Lóktevski.

## Referències

* ↑ Список населённых мест Сибирского края. – Том 1. Округа Юго-Западной Сибири. – Новосибирск: Сибирский Краевой Исполнительный Комитет. Статистический отдел, 1928. – 831 с.
# Ramon Pujol

Ramon Pujol és el nom dels següents personatges:
* Ramon Pujol (actor) (Barcelona, 1 d'agost de 1981), actor català.
* Ramon Pujol i Llanes (Solsona, 1882 - 1949), prevere, organista i compositor català
* Ramon Pujol i Alsina (Barcelona, 24 de febrer de 1903 - 4 de juny de 1986), excursionista, fotògraf, escriptor i botànic català
* Ramon Pujol i Bañeres (Corbins, Segrià, 1870-1931) hisendat català
# Gopalpur

Gopalpur (oriya େଗାପାଳପୁର) és una vila i àrea notificada del districte de Ganjam a Orissa. és a Segons el cens del 2001 la seva població era de 6.660 habitants. Fou capital del districte en lloc de la veïna Berhampur (a 15 km) però fou substituïda per Chhatrapur. Destaca per les seves platges (Gopalpur-on-Sea) importants pel turisme.
# Hustler

Hustler és una revista pornogràfica mensual dels Estats Units publicada per (Larry Flynt Publications), a més d'una productora de pornografia i una gran empresa. A més comercialitza la seva pròpia col·lecció de roba, accessoris i productes eròtics, i té botigues i clubs Hustler per diferents punts dels Estats Units, a més d'un casino i Hustler TV. La revista Hustler és considerada la revista més dura de totes les del seu gènere i és una de les tres revistes porno més famoses i venudes als Estats Units, juntament amb Penthouse i Playboy.

## Enllaços externs

* www.hustler.com (anglès)
# Riu Juruá

El riu Juruá Jurua o Yurúa és un dels principals afluents del riu Amazones, neix al Perú i passa pels estats brasilers d'Acre i estat d'Amazones. Té una longitud de 3.350 km, essent per això un dels 30 rius més llargs del món.

## Geografia

Neix a les terres altes del Perú a Ucayali, al sud-est de Puerto Portillo. Fluix primer en direcció nord i oest sota el nom de riu Yurúa. Travessa la frontera amb el Brasil prop de la ciutat de Foz do Breu, endinsant-se a l'estat d'Acre i després a l'estat d'Amazones, on el seu curs és paral·lel al del riu Purus fins a desembocar al riu Solimões.
Els seus principals afluents per l'esquerra són, el riu Ipixuna; i per la dreta, el riu Gregorio (370 km), el riu Tarauacá (570 km) (amb el seu afluent, el riu Envira) i els rius Xeruá, Chamorro Gueré i Andurá.
Una part de la selva per on passa està semisubmergida.
La principal ciutat a la seva riba és Cruzeiro do Sul, a Acre (86.725 hab., estimació de 2006), famosa per la seva farina de mandioca.
És navegable en gairebé tot el seu curs.

## Enllaços externs

* Selva loteada — Revista Época Arxivat 2007-02-10 a Wayback Machine. (en portuguès)
# Cleobul de Lindos

Cleobul de Lindos (grec antic: Κλεόβουλος, Kleóbūlos), fill d'Evagòres, fou un poeta grec del segle vi aC considerat un dels set savis de Grècia.
Segons Plutarc i Climent d'Alexandria va néixer a Lindos, a l'illa de Rodes, i segurament era d'origen cari. Fou contemporani de Soló i va viure vers el 560 aC. Segons Diògenes Laerci, Lindos estava llavors sota govern democràtic, però Plutarc diu que Cleobul fou tirà de Lindos; i Climent d'Alexandria el qualifica de rei.
Va escriure poemes lírics i poemes en vers, i endevinalles, en una obra que en conjunt tenia uns tres mil versos. Va viure uns seixanta anys. Va tenir una filla, Cleobulina de Lindos, que va escriure poesies i endevinalles en versos hexàmetres, dels quals va deixar constància Cratí d'Atenes en una obra que va titular Κλεοβουλῖναι (Cleobulines).
Diògenes Laerci dona algunes mostres del seu pensament. Segon ell, les filles s'han de casar donzelles a l'adolescència, però amb coneixements de dona, indicant que també s'ha d'instruir a les joves (δεῖ συνοικίζειν τὰς θυγατέρας, παρθένους μὲν τὴν ἡλικίαν, τὸ δὲ φρονεῖν γυναῖκας: 'cal casar les filles com a noies, per edat, però com a dones, per saviesa'). Deia que s'han de fer favors als amics perquè siguin més amics, i als enemics per tornar-los amics, per evitar que els amics se n'oblidin de ser-ho i els enemics et provoquin. S'ha d'exercitar el cos, s'ha d'escoltar més que parlar, més desitjós d'aprendre que inculte, parlar amb dignitat, aconsellar allò que és millor per la ciutat, no fer res amb violència, prendre una esposa d'acord amb el nivell de cadascú. Cal no burlar-se dels que pateixen, no tenir supèrbia si té fortuna, i si s'és desventurat, no arronsar-se mai.

## Referències

* 1 2 Diògenes Laerci. περὶ βίων, δογμάτων καὶ ἀποφθεγμάτων τῶν ἐν φιλοσοφία εὐδοκιμησάντων (Sobre les vides, les opinions i les sentències dels filòsofs il·lustres) I, 89.
* ↑ Plutarc. La E de Delfos 3
# Font dels Ninots

Font dels Ninots és una font pública noucentista de Portbou (Alt Empordà) inclosa a l'Inventari del Patrimoni Arquitectònic de Catalunya.

## Descripció

Font molt popular d'estructura totalment escultòrica. És formada per una base força alta de la qual neix una mena de cova d'on neix el broll d'aigua. La coberta de la cova és sostinguda per un parell de columnes d'estil clàssic, amb capitell de volutes i fust cilíndric. Al damunt de la roca de la cova hi ha un grup escultòric format per tres nens, dos d'ells asseguts i l'altre dempeus.

## Història

Situada entre el carrer Colera i les escales del carrer Mercat, fou construïda el 1922 per J. Albareda i E. Pastoret.

## Referències

* 1 2 «Font dels Ninots». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 octubre 2017].
# Rapariegos

Rapariegos és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 2001 | 2004 | 2007 |
| 289 | 263 | 246 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Nóvaia Ust-Uzà

Nóvaia Ust-Uzà (en rus: Новая Усть-Уза) és un poble de l'óblast de Saràtov, a Rússia, segons el cens del 2010 tenia 281 habitants. Pertany al districte municipal de Petrovsk.

## Referències

* ↑ Error: hi ha títol o url, però calen tots dos paràmetres.«». Arxivat de l'original el 2021-09-08.
* ↑ Коряков Ю.Б. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 19 novembre 2020].
# Ramon Puig

Ramon Puig és el nom dels següents personatges:
* Ramon Puig (actor) (? - 2007), actor català de doblatge.
* Ramón Puig de Ramón (Tortosa, 1867 - Barcelona, 1942), jurista i militar.
* Ramon Puig i Coll (Gombreny, 1868 - 1936), sacerdot i vicari.
* Ramon Puig i Marcó (Barcelona, 1870 - Barcelona, 1942), comptable i fotògraf.
* Ramon Puig i Gairalt (l'Hospitalet de Llobregat, 1886 - Barcelona, 1937), arquitecte.
* Ramon Puig i Ball (1887 - 1964), metge català.
* Ramon Maria Puig i Andreu (Lleida, 1940), arquitecte.
* Ramon Puig Solsona (Puigverd de Lleida, 1952), futbolista.
* Ramon Puig i Cuyàs (Mataró, 1953), orfebre i joier.
* Ramon Puig i Artigas Werens (Barcelona, 1967), grafiter i dissenyador.
# Gopalswami Betta

Gopalswami Betta és una muntanya a Karnataka (Índia). La seva altura és de 1.479 metres. El cim està generalment envoltat de núvols, però quan és clar té una extensa vista a Karnataka. El seu nom purànic és Kamaladri o Dakshina Govardhangiri. Hi abunden les deus. Al segle xi fou fortificat pels Nava Danayaks, i entre el final del segle XV i el segle xvii fou una fortalesa dels Kote o Bettadakote que governaven també els Nilgiris. Dins el fort hi ha el temple de Gopalswami (Vixnu).

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Hyllestad

Hyllestad és un municipi situat al comtat de Vestland, Noruega. Té 1.395 habitants (2016) i la seva superfície és de 258,91 km². El centre administratiu del municipi és la població homònima.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 5 gener 2017].

## Enllaços externs

* Hyllestad - Lloc web oficial
# Riu Kabul

El riu Kabul (persa: دریای کابل; paixtu: کابل سیند), conegut en època clàssica com Cophes, és un riu que creua terres a l'Afganistan i al Pakistan. Passa per les ciutats de Kabul, Chaharbagh, Jalalabad, a l'Afganistan; i Nowshera, al Pakistan. Neix a la serra de Sanglakh prop del congost Unai. És el riu principal de la part oriental del país i té un curs de 700 km fins que s'uneix a l'Indus prop d'Attock. Els principals afluents són el Logar pel sud i el Panjshir, Kunar, Alingar, Swat i Bara. Tot i que el Kunar du més aigua pren el nom de Kabul, per circumstàncies històriques i polítiques. El Kunar s'uneix al Kabul prop de Jalalabad. Porta poca aigua la major part de l'any però a l'estiu creix per la fusió de la neu. Als Rig Veda és esmentat com a Kubhā. El nom sànscrit derivà a Kabul. Al segle x és esmentat com Lamghan a les Hudad al-Alam. El riu va donar nom a la regió i aquesta a la ciutat.

## Vegeu també

* Canal del riu Kabul
* Llista de peixos del riu Kabul
# Montalbano Elicona

Montalbano Elicona (sicilià Muntarbanu) és un municipi italià, dins de la ciutat metropolitana de Messina. L'any 2005 tenia 2.631 habitants. Limita amb els municipis de Basicò, Falcone, Floresta, Francavilla di Sicilia, Librizzi, Malvagna, Oliveri, Patti, Raccuja, Roccella Valdemone, San Piero Patti, Santa Domenica Vittoria i Tripi.

## Administració

Llista d'alcaldes :
| Període | Identitat | Partit |
| 2007- | Giuseppe Simone | Llista cívica |
# Oficialitat del català a Andorra

La Llei d'ordenació de l'ús de la llengua oficial, del dia 16 de desembre de 1999 determina que "la llengua oficial de l'Estat" és el català. Com a llengua de l'Estat, el català ha de ser la llengua d'ús general al territori. Aquest objectiu s'ha d'aconseguir amb un esperit de justícia d'obertura i de respecte de les altres expressions lingüístiques veïnes. La llei consta de quaranta-un articles, que recullen àmbits com ara els objectius (garantir l'ús oficial del català; generalitzar-ne el coneixement; preservar i garantir-ne l'ús a tots els àmbits: ensenyament, mitjans de comunicació i activitats culturals, socials i esportives; estendre la consciència social sobre el fet que el català és un bagatge cultural indispensable per al manteniment de la identitat del país i vetllar pel patrimoni lingüístic andorrà).
Altres articles recullen els drets i deures lingüístics, la integració dels no catalanoparlants, la variant andorrana, la llengua de les institucions públiques, la toponímia, el català com a llengua de l'educació i dels mitjans de comunicació, activitats culturals i esportives, la planificació lingüística, entre d'altres.

## Referències

* ↑ «Llei d'ordenació de l'ús de la llengua oficial, de 16-12-99», 16-12-1999. [Consulta: 2 octubre 2014].
# Hochseeflotte

La Hochseeflotte o flota d'alta mar fou la flota de batalla principal de la marina imperial alemanya (Kaiserliche Marine) durant la I Guerra Mundial. La flota estava estacionada a Wilhelmshaven, a l'estuari del Jade, i els seus comandants foren l'almirall Friedrich von Ingenohl (1913–1915), l'almirall Hugo von Pohl (1915–1916), l'almirall Reinhard Scheer (1916–1918) i l'almirall Franz von Hipper (1918). Representà una amenaça considerable per al control de les vies marítimes al voltant de Gran Bretanya per part de la marina reial britànica (Royal Navy), de manera que la Grand Fleet (la flota principal de batalla de la Royal Navy) es veié obligada a romandre concentrada al Mar del Nord durant tota la guerra, sense poder prendre part en altres teatres d'operacions.
La Hochseeflotte aconseguí l'objectiu de paralitzar la marina britànica, però no decidí a arriscar-se en una confrontació massiva d'ambdues flotes. En lloc d'això seguí una estratègia d'incursions al Mar del Nord amb l'objectiu d'atreure una part de la flota britànica, separar-la del grup principal i destruir-la. Malgrat tot, els petits enfrontaments de Helgoland i el Dogger Bank, resultaren inconclusius, igual que l'única gran batalla naval en què participà la Hochseeflotte al complet, la batalla de Jutlàndia (31 de maig de 1916). Aquesta darrera, malgrat resultar una victòria tàctica alemanya, que per primera vegada derrotava la poderosa flota britànica, no aconseguí canviar la iniciativa estratègica naval ni encara menys el decurs de la guerra.
L'octubre de 1918, a punt de consumar-se la derrota alemanya, i amb un ambient de revolta a tot el país, l'almirall Scheer decidí realitzar un atac desesperat contra la Grand Fleet. Sabent que el govern no ho autoritzaria, decidí no informar-ne, però en el moment de salpar de Wilhelmshaven, el 29 d'octubre, molts mariners s'amotinaren o desertaren, que dugué a l'amotinament de Kiel i a la «revolució de novembre», que precipitaria la signatura de l'armistici l'11 de novembre de 1918.
Segons els termes acordats en l'armistici, la Hochseeflotte havia de salpar de les seves bases per dirigir-se a la base de la Royal Navy, Scapa Flow, a les illes Òrcades, on els vaixells alemanys quedarien internats. El 21 de novembre, seixanta vaixells britànics escortaren la flota alemanya fins a Scapa Flow. El 21 de juny de 1919 el contraalmirall Ludwig von Reuter donà l'ordre als seus capitans de sabotejar i enfonsar els seus propis vaixells, per evitar que acabessin en mans britàniques; la majoria de capitans i mariners acataren l'ordre, amb el resultat de 53 vaixells enfonsats, malgrat els esforços britànics per evitar-ho. Els nou oficials i mariners alemanys que hi moriren es consideren les darreres baixes directes de la I Guerra Mundial.

## Composició de la Hochseeflotte l'agost de 1914

* I Esquadra
** vaixell almirall: cuirassat SMS Friedrich der Grosse
** Vuit cuirassats tipus Dreadnought
* II Esquadra
** Deu cuirassats pre-Dreadnought
* III Esquadra
** Sis cuirassats tipus Dreadnought
* I Grup d'Exploració
** Tres creuers de batalla
** Un creuer cuirassat
* Tres creuers lleugers
* Setanta-set contratorpediners
# Rozsàdne

Rozsàdne (en (ucraïnès): Розсадне, en rus: Рассадное, Rassàdnoie) és un poble de la República Autònoma de Crimea a Ucraïna, que el 2014 tenia quatre habitants. Pertany al districte de Bakhtxissarai.

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала
# Cirrhilabrus katherinae

Cirrhilabrus katherinae és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 7,1 cm de longitud total.

## Distribució geogràfica

Es troba al Japó, Guam i les Illes Mariannes.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.